### Beslutning

Godkendt.

### Sagsfremstilling

## Resume og sagens baggrund

Da der er overløb af urenset spildevand til [adresse] fra kloakker i områderne omkring [adresse] og [adresse], er det planlagt, at der skal etableres en ny ca. 3 km trykledning i den sydlige del af Kalundborg.
Det forventes, at mængden af overløb kan reduceres med 75 % som følge af etableringen af trykledningen. Etablering af en sådan trykledning kræver, at der laves et tillæg til spildevandsplanen.

TMU godkendte i september at sende forslaget til tillægget til spildevandsplanen i 8 ugers høring.

Ifølge kommunens delegationsplan skal tillæg til spildevandsplanen godkendes endeligt af Teknik- og Miljøudvalget.

## Indstillinger

Chefen for Plan, Byg og Miljø indstiller, at tillæg 3 til spildevandsplan 2017-27 godkendes endeligt.

## Behandling

Teknik- og Miljøudvalget.

## Sagsfremstilling

Dette forslag til tillæg til spildevandsplanen har været i 8 ugers høring i perioden fra d. 9. september 2022 til og med 28. oktober 2022.

Der er indkommet et høringssvar, som har medført rettelser i tillægget, hvilket er beskrevet i afsnit 4.1 i tillægget. Det drejer sig om fejl i ejeroplysningerne - ejerne af de 2 ejendomme har fået særskilt besked om, at det er rettet i det endelige tillæg.

Det endelige tillæg offentliggøres også på kommunens hjemmeside.

## Økonomiske konsekvenser

Ingen.